stanford-oval/wikipedia huggingface dataset:
Diego Forlán
Ura > Atlético Madrid (2007–2011)

30. kesäkuuta 2007 Forlán siirtyi Atlético Madridiin 4 vuoden sopimuksella, jonka arvo oli noin 21 miljoonaa euroa. Forlán palkattiin Fernando Torresin tilalle, joka oli siirtynyt Liverpooliin. 28. heinäkuuta Forlán debytoi Atlético Madridissa Intertoto Cupissa ja teki maalin romanialaista Gloria Bistrițaa vastaan. Ensimmäisellä kaudellaan hän oli joukkueensa toiseksi paras maalintekijä Kun Agüeron jälkeen 16 maalillaan.
Kaudella 2008–2009 Forlán teki 32 maalia ja oli liigan paras maalintekijä. Mestarien liigassa samaisella kaudella hänen edustamansa Atlético Madrid putosi portugalilaiselle Portolle neljännesvälierissä. Forlán teki Mestarien liigassa yhden maalin juuri Portoa vastaan. Forlán on herättänyt kiinnostusta muun muassa FC Barcelonassa ja Manchester Cityssä, joka on tarjonnut Forlánista 32,5 miljoonaa euroa. Myös Sunderland, Tottenham Hotspur ja Liverpool ovat olleet kiinnostuneet Forlánista. Marraskuussa 2009 hän solmi kesäkuuhun 2013 ulottuvan jatkosopimuksen Atléticon kanssa.
Kaudella 2009–2010 Forlán teki Atléticolle 18 maalia, ollen joukkueen paras maalintekijä. Atlético sijoittui sarjassa sijalle 9. Copa del Reyssä Forlánin edustama Atlético hävisi loppuottelussa Sevilalle 2–0. Forlán teki cupissa yhteensä kolme maalia. Atlético saavutti kuitenkin menestystä Eurooppa-liigassa, jonka se voitti. Loppuottelussa Atlético kohtasi lontoolaisen Fulhamin. Forlán nousi ottelun ratkaisijaksi tehtyään kummatkin madridilaisten maaleista, toisen neljä minuuttia ennen jatkoajan loppumista. Forlán teki Eurooppa-liigassa yhteensä kuusi maalia.
Ura > Internazionale (2011–2012)

Elokuussa 2011 Forlán siirtyi italialaiseen Internazionaleen. Kaudella 2011–2012 hän kärsi pahoista loukkaantumisista ja teki vain 2 maalia pelaamassaan 20 pelissä.
Ura > Internacional (2012–2013)

6. heinäkuuta 2012 vain yhden Inter-kauden jälkeen Forlán siirtyi brasilialaiseen Sport Club Internacionaliin 3-vuotisella sopimuksella. Hän pelasi seurassa kahden kauden aikana 34 sarjaottelua, joissa teki kymmenen maalia
Ura > Cerezo Osaka (2014–2015)

22. tammikuuta 2014 hän siirtyi 18-kuukautisella sopimuksella Japanin J-Liigassa pelanneeseen Cerezo Osakaan. Hän pelasi seurassa kaksi kautta, joista jälkimmäisen J2 leaguessa. Hän teki seuralle 42 sarjaottelussa 17 maalia.
Ura > Peñarol (2015−2016)

Forlán edusti vuonna 2016 Uruguayn Primera Divisiónissa pelaavaa Peñarolia. Seura voitti mestaruuden ja hän teki 30 sarjaottelussa kahdeksan maalia.
Ura > Mumbai City (2016)

Loppuvuonna 2016 Forlán pelasi Intian Superliigan Mumbai Cityssä. Hän teki yhdessätoista ottelussa viisi maalia.
Ura > Kitchee (2018)

Kevätkaudella 2018 Forlán oli voittamassa Hongkongin mestaruutta Kitchee SC:n joukoissa. Hän teki viisi maalia pelaamissaan seitsemässä liigaottelussa.
Maajoukkueura

Forlán pelasi aluksi Uruguayn alle 20-vuotiaiden jalkapallomaajoukkueessa. Hän edusti Uruguayta nuorten MM-kisoissa vuonna 1999 pelaten neljä ottelua ja tehden niissä yhden maalin ottelussa Paraguayta vastaan. Uruguayn maajoukkueessa Forlán debytoi vuoden 2002 maaliskuussa Saudi-Arabiaa vastaan pelatussa ottelussa, jossa hän myös teki maajoukkueuransa ensimmäisen maalinsa. Hän oli mukana myös samana vuonna pelatuissa Japanin ja Korean järjestämissä MM-kisoissa, mutta pelasi vain yhdessä ottelussa Senegalia vastaan, missä Forlán teki myös maalin. Hän on saavuttanut Uruguayn maajoukkueessa pronssia vuoden 2004 Copa Américassa, jolloin hän teki yhden maalin turnauksessa. Vuoden 2007 Copa Américassa Forlán teki kolme maalia ja oli joukkueensa paras maalintekijä, kun Uruguay sijoittui neljänneksi. Jalkapallon MM-kisojen 2010 karsinnoissa Forlán teki seitsemän maalia.
Forlán oli mukana vuoden 2011 Copa Américassa, jossa Uruguay saavutti mestaruuden. Forlán teki turnauksen loppuottelussa kaksi maalia. Forlán pelasi turnauksessa kaikissa kuudessa ottelussa. Hän päätti maajoukkueuransa Brasilian MM-kilpailuissa 2014, joissa hän pelasi kahdessa ottelussa ilman maaleja. Yhteensä Forlán pelasi 112 maaottelua ja teki niissä 36 maalia. Ainoan hattutemppunsa Forlán teki Perua vastaan 17. kesäkuuta 2008.
Maajoukkueura > Jalkapallon maailmanmestaruuskilpailut 2010

Forlánin edustama Uruguay sijoittui CONMEBOL:n karsinnoissa viidenneksi ja joutui näin pelaamaan kaksiosaisen karsintaottelun Costa Ricaa vastaan. Uruguay selvisi MM-kilpailuihin voitettuaan Costa Rican yhteismaalein 2–1. Forlán oli karsinnoissa Uruguayn paras maalintekijä.
Lopputurnauksen lohkovaiheessa Uruguay arvottiin samaan lohkoon Etelä-Afrikan, Meksikon ja Ranskan kanssa. Uruguay voitti lohkonsa voittaen Etelä-Afrikan ja Meksikon sekä pelaten Ranskan kanssa tasan. Forlán teki kaksi maalia Etelä-Afrikkaa vastaan ja valittiin ottelun parhaaksi pelaajaksi sekä Etelä-Afrikkaa että Ranskaa vastaan. Neljännesvälierissä vastaan asettui Etelä-Korea, jonka Uruguay voitti 2–1 Luis Suárezin kahdella maalilla. Puolivälierissä Uruguay pudotti Ghanan rangaistuspotkukilpailun jälkeen 4–2. Forlán teki Uruguayn ainoan varsinaisen peliajan maalin sekä onnistui rangaistuspotkukilpailussa. Forlán valittiin ottelun parhaaksi pelaajaksi. Välierissä vastaanasettunut Alankomaat oli Uruguayta parempi 3–2: Forlán teki Alankomaita vastaan yhden maalin kaukolaukauksella. Pronssiottelussa Uruguay hävisi Saksalle 3–2 Forlánin tehtyä yhden maalin. Forlán oli jaetusti kisojen paras maalintekijä viidellä maalillaan ja hänet valittiin kilpailujen parhaaksi pelaajaksi voittaen kultaisen pallon.
Pelityyli

Forlán on vahva sekä tehokas maalintekijä, joka pystyy potkaisemaan hyvin kummallakin jalalla. Forlánilla on hyvä laukaus ja hän on myös erittäin nopea. Forlán on pelipaikaltaan hyökkääjä, mutta tulee monesti lähemmäksi keskikenttää auttamaan pelinrakentamisessa. Häntä on verrattu Alen Bokšićiin sekä Jürgen Klinsmanniin.
Jalkapallouran ulkopuolella

Jalkapallouran ulkopuolella Forlán on esiintynyt Cotin musiikkivideolla Nunca Tendré yhdessä silloisen joukkuetoverinsa Maxi Rodríguezin kanssa. Forlánin omaelämäkerta Uruguayo julkaistiin 28. huhtikuuta 2010.
Forlán on myös perustajajäsen Fundacion Alejandra Forlan -säätiössä, joka on perustettu valistamaan vaarallisen ajamisen vaaroista. Forlánin sisko Alejandra halvaantui auto-onnettomuudessa Forlánin ollessa varhaisteini.
Saavutukset > Henkilökohtaiset palkinnot

2010 MM-turnauksen paras pelaaja (Kultainen pallo)
Pichichi-palkinto 2004–2005, 2008–2009
Euroopan Kultainen kenkä -palkinto 2004–2005 jaetusti Thierry Henryn kanssa, 2008–2009
Saavutukset > Joukkuemestaruudet

Englannin Valioliiga: 2002–2003
FA Cup: 2003–2004
FA Community Shield: 2003
UEFA Eurooppa-liiga: 2010
UEFA Super Cup: 2010
Copa América: 2011
Uruguayn Primera División: 2016
Hong Kong Premier League: 2018
Tilastot > Seuraura

Tilanne 16. helmikuuta 2019
| Joukkue> Kausi | Joukkue | Liiga> Ottelut | Liiga> Maalit | Cup> Ottelut | Cup> Maalit | Maanosan sisäiset> Ottelut | Maanosan sisäiset> Maalit | Yhteensä> Ottelut | Yhteensä> Maalit |  |
| --- | --- | --- | --- | --- | --- | --- | --- | --- | --- | --- |
| 1998–1999 | Independiente | 2 | 0 | 0 | 0 | 0 | 0 | 2 | 0 |  |
| 1999–2000 | Independiente | 24 | 7 | 0 | 0 | 0 | 0 | 24 | 7 |  |
| 2000–2001 | Independiente | 36 | 18 | 0 | 0 | 6 | 2 | 42 | 20 |  |
| 2001–2002 | Independiente | 18 | 12 | 0 | 0 | 5 | 1 | 23 | 13 |  |
| 2001–2002 | Manchester United | 13 | 0 | 0 | 0 | 5 | 0 | 18 | 0 |  |
| 2002–2003 | Manchester United | 25 | 6 | 7 | 2 | 13 | 1 | 45 | 9 |  |
| 2003–2004 | Manchester United | 24 | 4 | 3 | 2 | 4 | 2 | 32 | 8 |  |
| 2004–2005 | Manchester United | 1 | 0 | 0 | 0 | 1 | 0 | 2 | 0 |  |
| 2004–2005 | Villarreal | 38 | 25 | 0 | 0 | 0 | 0 | 38 | 25 |  |
| 2005–2006 | Villarreal | 32 | 10 | 2 | 0 | 13 | 3 | 47 | 13 |  |

| 2006–2007 | Villarreal | 36 | 19 | 2 | 1 | 2 | 1 | 40 | 21 |  |
| 2007–2008 | Atlético Madrid | 36 | 16 | 6 | 1 | 11 | 6 | 53 | 23 |  |
| 2008–2009 | Atlético Madrid | 33 | 32 | 3 | 1 | 9 | 2 | 45 | 35 |  |
| 2009–2010 | Atlético Madrid | 33 | 18 | 7 | 5 | 17 | 7 | 57 | 30 |  |
| 2010–2011 | Atlético Madrid | 32 | 8 | 3 | 1 | 6 | 1 | 41 | 10 |  |
| 2011–2012 | Internazionale | 18 | 2 | 0 | 0 | 2 | 0 | 20 | 2 |  |
| 2012 | Internacional | 19 | 5 | 0 | 0 | 0 | 0 | 19 | 5 |  |
| 2013 | Internacional | 15 | 5 | 5 | 3 | 0 | 0 | 20 | 8 |  |
| 2014 | Cerezo Osaka | 26 | 7 | 3 | 0 | 6 | 2 | 35 | 9 |  |
| 2015 | Cerezo Osaka | 16 | 10 | 0 | 0 | 0 | 0 | 16 | 10 |  |
| 2015−2016 | Peñarol | 31 | 8 | 0 | 0 | 3 | 0 | 34 | 8 |  |
| 2016 | Mumbai City | 12 | 5 | 0 | 0 | 0 | 0 | 12 | 5 |  |
| 2018 | Kitchee | 7 | 5 | 2 | 1 | 5 | 0 | 14 | 6 |  |
| Yhteensä | Yhteensä | 527 | 222 | 43 | 17 | 108 | 28 | 678 | 267 |  |
1805

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

27. huhtikuuta – Yhdysvaltain merijalkaväki hyökkäsi yhdessä berbereiden kanssa tripolilaiseen Dernan kaupunkiin (Shores of Tripoli).
26. toukokuuta – Napoleon Bonaparte kruunattiin Milanon tuomiokirkossa Italian kuninkaaksi.
21. lokakuuta – Horatio Nelsonin johtama Englannin laivasto voitti Ranskan ja Espanjan laivastot Trafalgarin taistelussa.
20. marraskuuta – Ludwig van Beethovenin ainoaksi jäänyt ooppera Fidelio sai ensiesityksensä Wienissä.
2. joulukuuta – Austerlitzin taistelussa Napoleonin ranskalaiset joukot kukistivat venäläisten ja itävaltalaisten yhdistetyn armeijan.
Ranskalainen kemisti Jean-Joseph-Louis Chancel kehitti nykyaikaisen tulitikun. Hänen valmistamansa tikut syttyivät palamaan leimahduksen jälkeen, mikä oli edellisiltä kehittäjiltä epäonnistunut.
Hendricks

Hendricks on muun muassa seuraavien henkilöiden sukunimi:
Barbara Hendricks, yhdysvaltalais-ruotsalainen oopperalaulaja, sopraano
Barkley L. Hendricks (1845–2017), yhdysvaltalainen muotokuvataiteilija ja valokuvaaja
Christina Hendricks (s. 1975), yhdysvaltalainen näyttelijä ja malli
Diane Hendricks (s. 1947), yhdysvaltalainen yrittäjä, yritysjohtaja, elokuvatuottaja ja miljardööri
Johny Hendricks (s. 1983), yhdysvaltalainen vapaaottelija, painija ja painivalmentaja
Jon Hendricks (1921–2017), yhdysvaltalainen jazzlaulaja, lauluntekijä ja rumpali
Matt Hendricks (s. 1981), yhdysvaltalainen jääkiekkoilija
Muhsin Hendricks (1967–2025), eteläafrikkalainen imaami
Thomas A. Hendricks (1819–1885), yhdysvaltalainen demokraattipoliitikko ja varapresidentti.
Þorsteinn Häränjalan tarina

Þorsteinn Häränjalan tarina (isl. Þorsteins þáttr uxafóts) on keskiaikaista islantilaista saagakirjallisuutta edustava tarina, jonka kirjoittajaa ei tunneta. Se luetaan niin kutsuttuihin islantilaissaagoihin. Tarina on todennäköisesti saatettu kirjalliseen muotoon vasta 1300-luvulla. Se kertoo ensin norjalaismiehestä nimeltä Ívarr ljómi (suom. ”säde”), joka saattaa raskaaksi islantilaisen naisen, mutta ei tunnusta isyyttään. Pojasta, jota kutsutaan Þorsteinniksi, tulee suuri sankari. Hän matkustaa Norjaan ja saapuu kuningas Olavi Tryggvenpojan hoviin. Norjassa hän tekee suuria urotekoja ja taistelee peikkoja ja eläviä kuolleita vastaan ja kääntyy lopulta myös kristityksi. Lopulta hän saa myös isänsä hyväksynnän. Þorsteinn Häränjalan tarinaa ei ole suomennettu.
Yhteydet muuhun saagakirjallisuuteen

Þorsteinn Häränjalan tarinan alku seuraa Islannin asuttamisesta kertovaa Landnámabókia kertoessaan Þorsteinnin äidinpuoleisen suvun sekä islantilaisten varhaisimman, vielä pakanallisen lain (Úlfljótslög) saapumisesta saarelle. Þorsteinnin äidin, mykän Oddnyn, veli Þorkell Geitisson mainitaan myös Landnámabókissa. Þorsteinnin isä Ívarr ljómi taas mainitaan lisäksi muinaissaagassa Sörlin tarina, missä Ívarr surmaa Olavi Tryggvenpojan siunauksen alaisena päättymätöntä taistelua käyvän elävien kuolleiden armeijan.
Tarinan merkitykset

Þorsteinn Häränjalan tarina on säilynyt 1300-luvun lopulta peräisin olevassa Flateyjarbók-käsikirjoituksessa osana kuningas Olavi Tryggvenpojasta kertovaa pitempää saagaa. On esitetty, että tarinan olisi alkujaan Flateyjarbókiin lisännyt Jón Þórðarson, joka oli toinen käsikirjoituksen laatijoista. Tarinan tarkoituksena olisi tällöin ollut toimia eräänlaisena temaattisena johdatuksena islantilaisten kristinuskoon kääntymiseen. Sen mukaan islantilaiset eivät ennen virallista kääntymistä vuonna 999/1000 olleetkaan olleet pakanoita vaan esi-kristillisiä: saagassa kerrotaan, miten Þorsteinn taistellessaan peikkoja vastaan lupaa kääntyä kristityksi, jos selviää koitoksesta. Kääntymisen jälkeen Þorsteinn taistelee kristityn kuninkaan Olavi Tryggvenpojan joukoissa, mutta saa tarinan mukaan surmansa Svolderin (isl. Svölðr) meritaistelussa yhdessä kuninkaan kanssa. Tarinassa kuvataan Þorsteinnin päätöstä kääntyä kristityksi hänen taistellessaan elävää kuollutta vastaan:
Käännökset ja editiot

Þorsteins þáttr uxafóts. Teoksessa Harðar saga, toim. Þórhallur Vilmundarson & Bjarni Vilhjálmsson. Íslenzk fornrit 13. Reykjavík: Hið Íslenzka fornritafélag 1991.
Aiheesta muualla

Þorsteins þáttur uxafóts islanniksi Snerpa.is -sivustolla
Casparsson

Casparsson on seuraavien ruotsalaisten henkilöiden sukunimi:
Ernst Casparsson (1886–1973), ratsastaja ja olympiavoittaja
Ragnar Casparsson (1893–1978), toimittaja ja maaherra
| --- | --- |
: Tällä täsmennyssivulla luetellaan henkilöitä, joilla on sama sukunimi.
Uganda

Ugandan tasavalta eli Uganda on sisämaavaltio itäisessä Keski-Afrikassa. Sen rajanaapureita ovat Kenia, Tansania, Ruanda, Kongon demokraattinen tasavalta ja Etelä-Sudan. Maan historia on ollut väkivaltainen Idi Aminin ja Milton Oboten hallintokausilla. Idi Amin joutui maanpakoon vuonna 1979, jonka jälkeen Milton Obotesta tuli toistamiseen presidentti. Vuodesta 1986 presidentti Yoweri Musevenin hallintokaudella Uganda on ollut suhteellisen rauhallinen.
Uganda on kehittyvä maa. Vuonna 2017 bruttokansantulo per asukas oli 667 Yhdysvaltain dollaria (Atlas-menetelmä) ja ostovoimakorjattuna 1 227 Yhdysvaltain dollaria. Ugandassa on asukkaita noin 45,8 miljoonaa (2019). Vuonna 2019 Uganda sijoittui UNDP:n inhimillisen kehityksen indeksillä (HDI) tutkittujen valtion joukosta sijalle 159.
Suurimmassa osassa Ugandaa on nykyisin rauhallista, ja maassa voi matkustaa melko vapaasti. Matkailu on voimakkaassa kasvussa. Ugandan suurimpia matkailuvaltteja ovat luonnonkohteet ja villieläimet. Ugandassa on mahdollista tavata harvinaisia vuorigorilloja. Uganda sijaitsee Victoriajärven länsipuolella, joten risteilyt ja kalastusmatkailu Victoriajärvellä sekä Kalangala saaristo ovat suosittuja turistikohteita.
Maantiede, luonto ja ilmasto

Uganda on sisämaavaltio, mutta sillä on yhteys muutamiin suuriin järviin kuten Victorianjärveen, Albertinjärveen, Kyogajärveen ja Edwardinjärveen. Uganda sijaitsee ylätasangolla, minkä vuoksi maan ilmasto on hieman viileämpi kuin monilla muilla päiväntasaajan läheisyydessä olevilla valtioilla. Victorianjärvi toimii kosteuden lähteenä, joten ilmasto on myös kosteampi kuin lähialueilla. Sen rannoilla saadaan sadetta 1 500 millimetriä vuodessa. Maan länsiosan vuorilla sataa yhtä paljon, sillä kosteat tuulet tuovat sateita Kongon puolelta. Muualla vuosittainen sademäärä jää tuhannen millimetrin alapuolelle. Lämpötilan vuodenaikaisvaihtelu on pientä; Kampalassa jokaisen kuukauden keskimääräinen päivän ylin on 25 ja 28 asteen välillä, yön alin 16–18 astetta. Vuoriston keskellä sijaitsevassa Kabalessa vastaavat lukemat ovat päivisin 22–24 ja öisin 9–11 astetta.
Ugandan kautta kulkee Victorianjärven laskujoki, Victorian Niili, joka johtaa Albertinjärveen ja jatkuu sieltä Albertin Niilin nimisenä Etelä-Sudanin rajalle. Nämä joet muodostavat Valkoisen-Niilin yläjuoksun.
Ugandassa on monia kansallispuistoja. Unescon maailmanperintökohde Bwindin kansallispuisto tunnetaan vuorigorillapopulaatiostaan, samoin Mgahingan kansallispuisto, jossa rauhoitettu alue jatkuu rajan takana Ruandan ja Kongon kansallispuistoissa. Toinen maailmanperintökohde Rwenzorivuorten kansallispuisto sisältää Ugandan korkeimman vuoren. Elgonvuoren kansallispuistossa on sammunut tulivuori. Ne, samoin kuin Kidepolaakson kansallispuisto, tarjoavat henkeäsalpaavia maisemia. Kibalen kansallispuisto suojelee sademetsää. Murchisonin putousten kansallispuisto kattaa Niilissä olevan suuren vesiputouksen ympäristöineen. Kuningatar Elisabetin kansallispuisto suojaa monimuotoista afrikkalaista luontoa; siellä on virtahepoja, apinoita, leijonia ja suuria puhvelilaumoja. Myös Semlikin kansallispuistossa on monia luontotyyppejä savannista kosteikkoihin. Pieni Mburojärven kansallispuisto tunnetaan ruohonsyöjistään.
Hallinto ja politiikka

Uganda on hallitusmuodoltaan tasavalta. Sen valtionpäämies on presidentti, joka valitaan kansanvaalein viideksi vuodeksi kerrallaan. Viimeksi vaalit pidettiin vuonna 2016. Vaalit voitti istuva presidentti Yoweri Kaguta Museveni, joka sai noin 60 % äänistä. Opposition ehdokkaana oli Kizza Besigye, joka hävisi saaden noin 35 % äänistä. Museveni voitti myös edelliset vaalit vuonna 2011 saaden noin 68 % äänistä. Museveni voitti myös vuonna 2006 järjestetyt presidentinvaalit vastaehdokkaanaan Kizza Besigye. Vaalit olivat teknisesti ottaen vapaat ja rehelliset, mutta vaaleihin johtanut prosessi ei ollut. Museveni aloitti oikeusprosessin Besigyeä vastaan maanpetos- ja raiskaussyyttein juuri ennen vaaleja. Opposition kokouksia hajotettiin väkivalloin ja presidentin arvostelemista mediassa rajoitettiin.
Presidentti nimittää pääministerin virkaansa. Parlamentissa on 303 paikkaa, joista 86:een eturyhmät (kuten naiset ja armeija) saavat valita edustajiaan. Lopuille paikoille valitaan edustajat viisivuotiskaudelle yleisillä vaaleilla, joissa jokaisella yli 18-vuotiaalla kansalaisella on äänioikeus.
Tämänhetkinen presidentti on Yoweri Museveni, varapresidentti Edward Ssekandi (2011–) ja pääministeri Ruhakana Rugunda (2014–).
Loppuvuodesta 2009 nousi maailmanlaajuinen kohu, kun Ugandan hallitus teki lakiesityksen, jossa homoseksuaalisuudesta olisi eräissä tilanteissa langetettu kuolemanrangaistus. Esityksen uskottiin saaneen pontta yhdysvaltalaisten lähetyssaarnaajien vaikutuksesta. Vuonna 2023 maassa hyväksyttiin laki, jonka mukaan homoseksuaalisista teoista voidaan tuomita elinkautiseen vankeusrangaistukseen ja törkeistä teoista kuolemanrangaistukseen. Lakia pidettiin yhtenä maailman ankarimmista ja muun muassa Yhdysvallat ja Euroopan unioni arvostelivat sitä.
Hallinto ja politiikka > Vapauksien kehitys

Freedom Housen vuoden 2022 raportin mukaan Uganda ei ole vapaa maa. Ugandassa järjestetään säännöllisiä vaaleja, mutta niiden uskottavuus on heikentynyt ajan myötä. Maata on hallinnut sama puolue ja presidentti vuodesta 1986. Hallitseva puolue, National Resistance Movement (NRM), säilyttää vallan manipuloimalla valtion resursseja, turvallisuusjoukot pelottelevat ja oppositiojohtajien syytteet politisoidaan. Ugandan kansalaisyhteiskunta ja riippumaton media kärsivät laillisesta ja lain ulkopuolisesta häirinnästä ja valtion väkivallasta.
Hallinto ja politiikka > Ihmisoikeudet

Amnesty Internationalin 2021/22 raportin mukaan turvallisuusjoukot käyttivät uhkaavia taktiikoita tukahduttaakseen poliittisen opposition jäseniä ja kannattajia tammikuun 2021 vaalien yhteydessä, mukaan lukien mielivaltaiset pidätykset, sieppaukset, pitkittyneet pidätykset ilman viestintää, pakotetut katoamiset ja syytteet. Oikeutta sananvapauteen, rauhanomaiseen kokoontumiseen ja yhdistymisvapauteen rajoitettiin ankarasti; viranomaiset hyökkäsivät ihmisoikeusjärjestöihin ja sulkivat Internetin viideksi päiväksi. Korkein oikeus poisti tärkeimmän oppositiojohtajan kotiarestin. Rokotusten käyttöönotto oli hidasta. Hallitus määräsi maatalousyritykset pysäyttämään tuhansien ihmisten häädöt, ja perustuslakituomioistuin totesi, että alkuperäiskansat oli häädetty laittomasti heidän esi-isiensä maista. Presidentti kieltäytyi hyväksymästä lainsäädäntöä, joka, jos se hyväksyttäisiin, voisi tarjota paremman suojan seksuaalisesta väkivallasta selviytyneille, mutta kriminalisoi samaa sukupuolta olevien yhteisymmärryksessä syntyneet seksuaalisuhteet. Uganda isännöi edelleen Afrikan suurinta pakolaisten väestöä.
Hallinto ja politiikka > Ihmisoikeudet > Homoseksuaalien asema

Ensimmäinen homoseksuaalien gay pride -paraati järjestettiin Kampalassa elokuussa 2012. Homoseksuaalisuus on kuitenkin ollut Ugandassa pitkään kiellettyä. Vuonna 2023 maassa hyväksyttiin laki, minkä myötä homoseksuaalisista teoista on voitu tuomita elinkautiseen vankeusrangaistukseen. Lisäksi lain mukaan törkeistä homoseksuaalisista teoista voidaan tuomita kuolemanrangaistus. Törkeitä tekoja ovat muun muassa homoseksin harrastaminen alle 18-vuotiaan tai muuten heikommassa asemassa olevan kanssa ja seksitautien levittäminen. Alun perin lakiehdotuksessa myös homoseksuaaliksi tunnustautuminen olisi ollut rangaistavaa, mutta se jätettiin pois laista.
Hallinto ja politiikka > Hallinnolliset alueet ja suurimmat kaupungit

Brittiläiset siirtomaaisännät jakoivat Ugandan neljään hallintoalueeseen: pohjoinen, itäinen, keskinen ja läntinen alue. Näistä keskinen alue kattoi Bugandan kuningaskunnan. Hallintoalueet oli jaettu 18 piirikuntaan, monesti heimorajoja pitkin. Neljän hallintoalueen luomisella pyrittiin lisäämään yhteistyötä naapuripiirikuntien välillä ja luomaan yhteisöllistä tunnetta esimerkiksi urheilussa.
| Hallintoalue | Suurin kaupunki | Pinta-ala (km2) | Väkiluku (1> 7.2008)  | Piirikuntia |
| --- | --- | --- | --- | --- |
| Keskinen alue | Kampala | 61 403 | 7,7 miljoonaa | 18 |
| Itäinen alue | Jinja | 39 479 | 7,7 miljoonaa | 26 |
| Pohjoinen alue | Gulu | 85 392 | 6,6 miljoonaa | 23 |
| Läntinen alue | Mbarara | 55 277 | 7,5 miljoonaa | 22 |

Nykyisin näillä neljällä hallintoalueella ei ole virallista asemaa, vaan valtiota pienemmät yksiköt ovat piirikuntia, joita Ugandassa on nykyisin yhteensä 80. Useita kymmeniä piirikuntia on perustettu 2000-luvulla.
Ugandan alueella on lisäksi viisi vanhaa bantukansojen kuningaskuntaa, joilla on eräänlainen kulttuuriautonomia, mutta niidenkin alueet kuuluvat myös edellä mainittuihin piirikuntiin. Kuningaskunnat ovat Toro, Busoga, Bunyoro, Buganda ja Rwenzururu. Milton Obote lakkautti kuningaskunnat vuonna 1967, mutta presidentti Yoweri Museveni palautti ne kulttuurisina instituutioina voimaan vuonna 1993. Myös Ankolen kuningaskuntaa on vaadittu palautettavaksi, mikä ei ainakaan toistaiseksi ole toteutunut.
Vuoden 2020 väestöarvion mukaan maassa oli yksi miljoonakaupunki, pääkaupunki Kampala (1 353 189 asukasta), ja kaksi yli sadantuhannen asukkaan kaupunkia, Gulu (146 858 asukasta) ja Lira (119 323 asukasta).
Talous

Vuonna 2012 Ugandan bruttokansantulo per asukas oli 440 Yhdysvaltain dollaria (Atlas-menetelmä) ja ostovoimakorjattuna 1 140 dollaria.
Talous > Luonnonvarat

Ugandalla on merkittäviä luonnonvaroja, kuten hedelmällinen maaperä, säännölliset sateet ja suurehkot mineraalivarat (muun muassa kultaa, kuparia ja kobolttia). Maan länsiosasta on löytynyt öljyä, ja vuoden 2009 löytöjen arvellaan olevan käytettävissä noin kolmen vuoden kuluttua. Öljyvarojen hyödyntämisen epäillään rikastuttavan kansainvälisiä yhtiöitä enemmän kuin Ugandaa valtiona. Korruptoituneen hallituksen epäillään tehneen sopimuksen, jossa valtio ottaa riskit mutta yrityksille taataan ainakin 35 prosenttia voittoa.